‘HART EN SEE’ SAAM MET ELVIS BLUE BY INNIBOS
Ek en Elvis Blue doen ‘Hart en See’ by die Innibosfees in Julie. Dis vir my so lekker om aan hierdie produksie saam met hom, Deon Oppermann (regisseur) en Janine Neethling (musiekregisseur en pianis) en vier musikante deel te neem. Ons het die produksie oorspronklik verlede jaar by die KKNK geloods en het dit pas ook in die Spier amfiteater by die Woordfees in Stellenbosch opgevoer.
Elvis Blue het eenkeer gesê – ‘Op die ou end is die mensehart en die see eintlik dieselfde ding: misterieus, onpeilbaar en sentraal tot ons bestaan.’
My en sy raakpunte is méér as ons verskille – maar dis heel waarskynlik die verskille, wat Hart en See hopelik ‘n onvergeetlike musiekervaring vir jou gaan maak.
2 JULIE – 10H00
3 JULIE – 13H00
4 JULIE 10H00
BESPREEK BY: COMPUTICKET
Gooi vir my ‘n klippie, ‘n klippie in die oseaan